Offentliggørelse af meddelelse om godkendelse af en standardændring af varespecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2021/C 284/08)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1)

MEDDELELSE AF EN STANDARDÆNDRING TIL ÆNDRING AF ENHEDSDOKUMENTET

»Moulis/Moulis-en-Médoc«

PDO-FR-A0731-AM02

MEDDELELSESDATO: 7. MAJ 2021

BESKRIVELSE AF OG BEGRUNDELSE FOR DEN VEDTAGNE ÆNDRING

1. Geografisk område

Det geografiske område er blevet ændret som følge af afgrænsningen, som førte til, at kommunen Arcins blev fjernet fra det geografiske område.

Listen over kommuner er desuden blevet ajourført i overensstemmelse med den officielle geografiske kode.

Punkt 6 i enhedsdokumentet ændres.

2. Afgrænset parcelområde

Datoen 18. november 2020 er blevet føjet til listen over møderne i det kompetente nationale udvalg, som godkendte de afgrænsede parcelområder.

Formålet med denne ændring er at tilføje tidspunktet for den kompetente nationale myndigheds godkendelse af en ændring af det afgrænsede parcelområde inden for det geografiske produktionsområde. Med parcelafgrænsningen inden for det geografiske produktionsområde er det muligt at udpege de parceller, der egner sig til produktion af vin med den pågældende beskyttede oprindelsesbetegnelse.

Enhedsdokumentet berøres ikke af disse ændringer.

3. Område i umiddelbar nærhed

Listen over kommuner i området i umiddelbar nærhed er blevet ajourført i overensstemmelse med den officielle geografiske kode.

Punkt 9 i enhedsdokumentet ændres.

4. Cirkulation mellem godkendte oplagshavere

Kapitel 1, punkt IX, nr. 5, litra b), om datoen for cirkulation af vin mellem godkendte oplagshavere udgår.

Denne ændring medfører ikke en ændring af enhedsdokumentet.

5. Tilknytning til oprindelsesstedet

Tilknytningen er blevet revideret for at tage hensyn til fjernelsen af Arcins kommune ved tilføjelse af følgende sætning: »Arbejdet med at ajourføre den afgrænsning, der blev godkendt i 2020, førte til, at Arcins kommune blev fjernet«.

Punkt 8 i enhedsdokumentet ændres.

6. Henvisning til kontrolinstansen

Affattelsen af henvisningen til kontrolinstansen er blevet ændret for at harmonisere den med andre varespecifikationer. Denne ændring er alene redaktionel.

Denne ændring medfører ikke en ændring af enhedsdokumentet.

ENHEDSDOKUMENT

1. Betegnelse(r)

Moulis

Moulis-en-Médoc

2. Type geografisk betegnelse

BOB – beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Ikke-mousserende rødvine

KORT TEKSTBESKRIVELSE

Vinene har et naturligt alkoholindhold på 11 % vol., og efter berigelse har vinene et totalt alkoholindhold på højst 13,5 % vol.

Alle partier rødvin, der markedsføres, har

— et æblesyreindhold på højst 0,30 g/l.

— et indhold af gæringsdygtigt sukker (glukose og fruktose) på højst 2 g/l.

— for bulkvarer: et indhold af flygtige syrer på højst 13,26 mEq/l, dvs. 0,79 g/l udtrykt som eddikesyre, indtil den 31.7 i året efter høsten, og højst 16,33 mEq/l, dvs. 0,98 g/l udtrykt som eddikesyre, efter denne dato.

Det totale syreindhold og det totale indhold af svovldioxid svarer til det, der er fastsat i EU-lovgivningen. Vinene er både fine og runde, da de ofte er fremstillet af Merlot N, der primært sammenstikkes med Cabernet-Sauvignon N. Petit verdot N og Cabernet franc N, og sjældnere Cot N og Carmenère N, bibringer kompleksitet. De har nået deres fulde modenhed efter syv til ti års lagring takket være en god tanninstruktur. Intense farver, en elegant bouquet, komplekse og kraftige aromatiske nuancer og en lang eftersmag i munden er ofte kendetegnende for disse vine.

Generelt kombinerer de vine, der fremstilles på den grusholdige jord, elegance, kraft og kompleksitet. Den ler- og kalkholdige jord producerer en lidt mere kraftig vin end forgængerne. Vinene er meget gemmeegnede. Under alle omstændigheder lagres vinene mindst indtil den 1. juni.

GENERELLE ANALYTISKE KARAKTERISTIKA

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum Indhold af flygtige syrer, maksimum (i milliækvivalenter pr. liter) Totalt svovldioxidindhold, maksimum (i milligram pr. liter)

5. Vinfremstillingsmetoder

5.1. Specifikke ønologiske fremgangsmåder

1. Ønologiske fremgangsmåder

Specifik ønologisk fremgangsmåde

Anvendelse af subtraktive berigelsesteknikker (TSE) er tilladt inden for en koncentrationsgrænse på 15 %.

Efter berigelse er vinens totale alkoholindhold højst 13,5 % vol.

Ud over ovennævnte bestemmelser skal de ønologiske fremgangsmåder, som anvendes ved fremstillingen af disse vine, opfylde bestemmelserne i EU-lovgivningen og den franske landbrugs- og fiskerilov (»code rural et de la pêche maritime«).

2. Dyrkningsmetode

a) Beplantningstæthed

Beplantningstætheden er mindst 7 000 vinstokke pr. hektar.

På disse vinmarker må afstanden mellem rækkerne ikke overstige 1,50 meter, og afstanden mellem vinstokkene i en planterække må ikke være under 0,80 meter.

b) Regler for beskæring

Beskæringen foretages senest på det udviklingsstadium, hvor bladene er udfoldede (Lorenz-stadium 9), med følgende teknikker:

— beskæring med sporer og lange grene, idet planten har to lange grene med højst fem skud for sorterne Cabernet-Sauvignon N, Cot N (Malbec), Merlot N og Petit verdot N og højst syv skud for Carbernet franc N og Carmenère N. Retursporerne beskæres ved to skud.

— kort sporebeskæring med to kordoner eller vifteformet med fire arme.

Under alle omstændigheder må hver plante højst bære 12 skud.

c) Kunstvanding

Der kan gives tilladelse til kunstvanding i vinens vækstsæson i overensstemmelse med bestemmelserne i den franske landbrugs- og fiskerilov.

5.2. Maksimalt udbytte

63 hektoliter pr. hektar

6. Afgrænset geografisk område

Høst af druer samt fremstilling, behandling og lagring af vinene finder sted i kommunen Moulis i departementet Gironde og på de parceller, der er anført i bilag 1, for følgende kommuner (jf. den officielle geografiske kode af 25. marts 2020): Castelnau-de-Médoc, Lamarque og Listrac-Médoc.

7. Primær(e) druesort(er)

Cabernet franc N

Cabernet-Sauvignon N

Carmenère N

Cot N – Malbec

Merlot N

Petit Verdot N

8. Tilknytning til det geografiske område

8.1. Oplysninger om det geografiske område

På den centrale del af Médoc-halvøen, midt mellem Margaux og Saint-Julien, ligger området for oprindelsesbetegnelsen »Moulis« som et 12 km langt smalt bånd vinkelret på Gironde-flodmundingen. Det er det mest vestlige produktionsområde for Médoc, som ikke grænser op til flodmundingen.

På trods af det overvejende atlantiske klima nyder regionen godt af relativt begrænsede sæsonudsving og moderat nedbør. Disse gunstige vejrforhold skyldes den termoregulerende effekt af Atlanterhavet og Gironde. Nedbøren er godt fordelt over hele året. I slutningen af sommeren varierer forstyrrelserne fra havet mod vest imidlertid fra år til år: Regnfulde efterårslavtryk eller omvendt varme og meget solrige efterårssæsoner har en markant indvirkning på de enkelte årgange.

Kommunen Moulis-en-Médoc har små skråninger, der strækker sig som en øst-vestlig stribe på ca. 12 km. Kommunen, der mod nord grænser op til kommunen Listrac-Médoc, er adskilt fra Avensan mod syd af dalen omkring bækkene Ayguebelle og Tiquetorte.

Som følge af havets udvikling i tertiærtiden er der dannet en række lerholdige kalkstenslag i massive banker. I kvartærtiden med skift mellem istider og tempererede mellemstadier tilførte vandløbene moræne, grus, sand og silt. Efter et fænomen med inversion af terrænet som følge af erosion blev disse landskabers sænkninger til høje i form af grusholdig jord, eller grus fra istiden, hvis størrelse kan gå fra småsten til store rullesten, i flere på hinanden følgende terrasser.

I den nordøstlige del af kommunen er højderyggene med grusholdig jord fra Günz-istiden således forbundet af områder med sandgrus, som hviler på den lerholdige kalkstensbase. Disse højderygge støder mod vest op til områder med lerholdig mergeljord, der strækker sig ud til den sydlige del af kommunen. I den sydlige del af kommunen dominerer den lerholdige kalkstensjord. Vest for landsbyen Bouqueyran forekommer der lokalt grusholdig jord fra den øverste terrasse. Dertil kommer, at terrænet bliver mindre og mindre kuperet og er kendetegnet ved tilstedeværelsen af collumium og herefter af sand fra Landes. Hele kommunens område er gennemskåret af smalle, dårligt inddæmmede fugtige dale, som udgør områder for akkumulering af collumium. De mange forskellige jordbundstyper gør ifølge specialister, at »Moulis«»smukt repræsenterer hele vindyrkningsarealet Médoc«.

Moulis-en-Médoc har således vindyrkningslandskaber med relativt få dale, i en højde på mellem 20 og 30 meter, struktureret omkring landevej 5, som forbinder de forskellige mindre områder, hvor de vigtigste vindyrkningsarealer er beliggende, fra øst til vest. De fugtige dalområder tager form af heder eller skove. Mod vest, uden for Bouqueyran-hamletten, har Fonréauds træbevoksede hedeområder ingen vindyrkningsbrug, og området markerer overgangen til Landes Girondine-skoven.

Det geografiske produktionsområde for den kontrollerede oprindelsesbetegnelse »Moulis« svarer til kommunen Moulis-en-Médoc og en del af kommunerne Castelnau-de-Médoc, Lamarque og Listrac-Médoc.

Siden oldtiden er tilstedeværelsen af vinstokke kendt i dette område, der er præget af polykultur i form af latifundia (store ejendomme). Tre gallo-romerske virksomheder blev anerkendt. Det var på det tidspunkt, at den berømte sort Vitis Biturica, som er forgængeren til Cabernet-sorterne, opstod.

I middelalderen forsynede Médoc-området Bordeaux med korn. De mange møller vidner herom. Det er fra ordet »moulin« (mølle), at Moulis har fået sit navn. Udviklingen af vindyrkningsarealerne begyndte i det attende århundrede på initiativ af feudale jordejere og et religiøst samfund, hvis eksistens og betydning er dokumenteret af den romerske kirke. På det tidspunkt var landbrugerne ikke interesserede i den »fattige« grusholdige jord, der blev betragtet som dårligt grusjord (»mauvais cailloux«, heraf navnet »Maucaillou«), fordi den var uegnet til dyrkning af korn. Det var først senere, at vin blev anerkendt som den eneste plante, der kunne give et fremragende udbytte på denne jordbund. Vindyrkningsarealet var rent faktisk et af de første: »Dette vindyrkningsareal er sandsynligvis et af de ældste i Médoc« (Bordeaux et ses Vins, C. Féret, M.H. Lemay, 1991). I det fjortende og femtende århundrede lå vindyrkningsarealerne i højere grad centralt i området end op til flodmundingen. Vinavlerne foretrak på det pågældende tidspunkt at undgå de skadelige virkninger af fugten fra floden og tågen, som bidrog til råd og decimerede deres planter.

8.2. Beskrivelse af de menneskelige faktorer, der bidrager til tilknytningen

Moulis-vinenes omdømme blev reelt etableret i anden halvdel af det nittende århundrede i kølvandet på de store feodale vinavlere i Haut-Médoc med det andet imperiums frihandelspolitik og det privilegerede forhold mellem Napoleon III og dronning Victoria. De forhandlere fra Bordeaux, der var blevet rige på at handle med de oversøiske øer, investerede i Moulis. I slutningen af det nittende århundrede nåede kommunens vindyrkningsarealer sit højdepunkt med et areal på 1 500 hektar, inden de blev angrebet af vinlus. I begyndelsen af det tyvende århundrede formede handelen i Bordeaux betingelserne for markedsføringen af Moulis-en-Médoc-vine. Betegnelsen »Moulis« opstod i forbindelse med ejernes handelspraksis med at sælge en del af deres produktion direkte til privatpersoner. Det var i denne distributionskanal, at ordet »Moulis« optrådte for første gang. Oprettelsen af fagforeningen i Moulis i 1936, efterfulgt af anerkendelsen af den beskyttede oprindelsesbetegnelse ved dekret af 14. maj 1938, styrkede producenterne stilling. Dekretet om denne betegnelse blev ændret den 4. januar 1939, således at visse områder i kommunerne Arcins, Avensan, Castelnau-de-Médoc, Cussac-Fort-Médoc, Lamarque og Listrac-Médoc kan påberåbe sig betegnelsen »Moulis« på grund af den lange produktionstradition. Da disse produktionsmetoder hurtigt forsvandt i kommunerne Avensan og Cussac-Fort-Médoc, blev begge kommuner fjernet fra det geografiske område. Arbejdet med at ajourføre den afgrænsning, der blev godkendt i 2020, førte til, at Arcins kommune blev fjernet.

»Moulis« er den mindste af de kommunale betegnelser. De nuværende 634 hektar vindyrkningsarealer udgør ca. 4 % af Médoc-vindyrkningsarealet. Dette vindyrkningsareal dyrkes af omkring 50 avlere.

8.3. Oplysninger om produktets kvalitet og egenskaber

Vindyrkningsarealerne »Moulis« producerer gennemsnitligt 25 000 hektoliter ikke-mousserende rødvine.

Allerede fra de første år er vinene både fine og runde, da de ofte er fremstillet af Merlot N, der hovedsagelig sammenstikkes med Cabernet-Sauvignon N. Petit verdot N og Cabernet franc N, og sjældnere Cot N og Carmenère N, bibringer kompleksitet. De har nået deres fulde modenhed efter syv til ti års lagring takket være en god tanninstruktur. Intense farver, en elegant bouquet, komplekse og kraftige aromatiske nuancer og en lang eftersmag i munden er ofte kendetegnende for disse vine.

Generelt kombinerer »Moulis«-vine, der fremstilles på den grusholdige jord, elegance, kraft og kompleksitet. Den ler- og kalkholdige jord producerer en lidt mere kraftig vin end forgængerne. Det siges, at de kombinerer »ånd og vitalitet« med gode aldringsfærdigheder. Under alle omstændigheder lagres vinene mindst i seks måneder.

8.4. Årsagssammenhæng

Produktionsparcellens areal omfatter ikke hydromorf jordbund, dyb lerjord, der fører til midlertidig vandlidenhed i de overfladiske lag, og jord bestående af ikke-skrånende, fugtig sort sand, der ofte er baseret på et lag jernholdige harpikser, der lokalt kaldes »alios«. Ligeledes er dalbundenes skråninger nedenfor de konkave parceller og de områder, der grænser op til de vandløb, der fører til akkumulering af kold luft om foråret, og som medfører frostrisici og forsinket modenhed, udelukket fra parcellens produktionsområde. Endelig er arealer uden vinavlsformål, såsom gamle tømmerskove, eller arealer, som har mistet ethvert vinavlsformål, såsom byområder og stenbrud (aktive eller fyldte), også udelukket.

Blandt de parceller, der hører under produktionsområdet, er højderyggene med grusholdig jord i nordøst særligt velegnede til dyrkning af Cabernet-Sauvignon N. I centrum af kommunen er den lerholdige kalkjord meget gunstig for Merlot N, og mod vest har den grusholdige jord på den øverste terrasse de egenskaber, der er nødvendige for de to primære sorters modning.

Denne mangfoldighed kræver, at vinen dyrkes selektivt. Beplantningstætheden er fastsat til mindst 7 000 planter pr. hektar. Udbytterne skal holdes under kontrol og er begrænset til højst 57 hektoliter pr. hektar. Desuden er det maksimale antal skud, beskåret i henhold til den valgte metode, begrænset til 12, og den gennemsnitlige maksimale belastning på parcellen er fastsat til 9 500 kg/ha, dvs. højst 14 klaser pr. plante.

9. Andre vigtige betingelser (emballering, mærkning, supplerende krav)

Område i umiddelbar nærhed (1)

Retsgrundlag:

National lovgivning

Type supplerende betingelse:

Undtagelse vedrørende produktion i det afgrænsede geografiske område

Beskrivelse af betingelsen:

Det område i umiddelbar nærhed, som er defineret i undtagelsen vedrørende produktionsfasen og vinbehandlingen, består af parceller i følgende kommuner i departementet Gironde i henhold til den officielle geografiske kode af 25. marts 2020:

Arcins, Arsac, Avensan, Blanquefort, Castelnau-de-Médoc, Cissac-Médoc, Cussac-Fort-Médoc, Labarde, Lamarque, Ludon-Médoc, Macau, Margaux-Cantenac, Listrac-Médoc, Parempuyre, Pauillac, Le Pian-Médoc, Saint-Estèphe, Saint-Julien-Beychevelle, Saint-Laurent-Médoc, Saint-Sauveur, Saint-Seurin-de-Cadourne, Soussans, Le Taillan-Médoc og Vertheuil.

Område i umiddelbar nærhed (2)

Retsgrundlag:

National lovgivning

Type supplerende betingelse:

Undtagelse vedrørende produktion i det afgrænsede geografiske område

Beskrivelse af betingelsen:

Det område i umiddelbar nærhed, som er defineret i undtagelsen vedrørende fremstilling og lagring, består af parceller i følgende kommuner i departementet Gironde i henhold til den officielle geografiske kode af 25. marts 2020:

Abzac, Aillas, Ambarès-et-Lagrave, Ambès, Anglade, Arbanats, Arcins, Arsac, Les Artigues-de-Lussac, Artigues-près-Bordeaux, Arveyres, Asques, Aubiac, Auriolles, Auros, Avensan, Ayguemorte-les-Graves, Bagas, Baigneaux, Barie, Baron, Barsac, Bassanne, Bassens, Baurech, Bayas, Bayon-sur-Gironde, Bazas, Beautiran, Bégadan, Bègles, Béguey, Bellebat, Bellefond, Belvès-de-Castillon, Bernos-Beaulac, Berson, Berthez, Beychac-et-Caillau, Bieujac, Les Billaux, Birac, Blaignac, Blaignan-Prignac, Blanquefort, Blasimon, Blaye, Blésignac, Bommes, Bonnetan, Bonzac, Bordeaux, Bossugan, Bouliac, Bourdelles, Bourg, Le Bouscat, Branne, Brannens, Braud-et-Saint-Louis, La Brède, Brouqueyran, Bruges, Budos, Cabanac-et-Villagrains, Cabara, Cadarsac, Cadaujac, Cadillac, Cadillac-en-Fronsadais, Camarsac, Cambes, Camblanes-et-Meynac, Camiac-et-Saint-Denis, Camiran, Camps-sur-l’Isle, Campugnan, Canéjan, Capian, Caplong, Carbon-Blanc, Cardan, Carignan-de-Bordeaux, Cars, Cartelègue, Casseuil, Castelmoron-d’Albret, Castelnau-de-Médoc, Castelviel, Castets et Castillon, Castillon-la-Bataille, Castres-Gironde, Caudrot, Caumont, Cauvignac, Cavignac, Cazats, Cazaugitat, Cénac, Cenon, Cérons, Cessac, Cestas, Cézac, Chamadelle, Cissac-Médoc, Civrac-de-Blaye, Civrac-de-Dordogne, Civrac-en-Médoc, Cleyrac, Coimères, Coirac, Comps, Coubeyrac, Couquèques, Courpiac, Cours-de-Monségur, Cours-les-Bains, Coutras, Coutures, Créon, Croignon, Cubnezais, Cubzac-les-Ponts, Cudos, Cursan, Cussac-Fort-Médoc, Daignac, Dardenac, Daubèze, Dieulivol, Donnezac, Donzac, Doulezon, Les Eglisottes-et-Chalaures, Escoussans, Espiet, Les Esseintes, Etauliers, Eynesse, Eyrans, Eysines, Faleyras, Fargues, Fargues-Saint-Hilaire, Le Fieu, Flaujagues, Floirac, Floudès, Fontet, Fossés-et-Baleyssac, Fours, Francs, Fronsac, Frontenac, Gabarnac, Gaillan-en-Médoc, Gajac, Galgon, Gans, Gardegan-et-Tourtirac, Gauriac, Gauriaguet, Générac, Génissac, Gensac, Gironde-sur-Dropt, Gornac, Gours, Gradignan, Grayan-et-l’Hôpital, Grézillac, Grignols, Guillac, Guillos, Guîtres, Le Haillan, Haux, Hure, Illats, Isle-Saint-Georges, Izon, Jau-Dignac-et-Loirac, Jugazan, Juillac, La Sauve, Labarde, Labescau, Ladaux, Lados, Lagorce, Lalande-de-Pomerol, Lamarque, Lamothe-Landerron, La Lande-de-Fronsac, Landerrouat, Landerrouet-sur-Ségur, Landiras, Langoiran, Langon, Lansac, Lapouyade, Laroque, Laruscade, Latresne, Lavazan, Léogeats, Léognan, Lesparre-Médoc, Lestiac-sur-Garonne, Les Lèves-et-Thoumeyragues, Libourne, Lignan-de-Bazas, Lignan-de-Bordeaux, Ligueux, Listrac-de-Durèze, Listrac-Médoc, Lormont, Loubens, Loupes, Loupiac, Loupiac-de-la-Réole, Ludon-Médoc, Lugaignac, Lugasson, Lugon-et-l’Ile-du-Carnay, Lussac, Macau, Madirac, Maransin, Marcenais, Margaux-Cantenac, Margueron, Marimbault, Marions, Marsas, Martignas-sur-Jalle, Martillac, Martres, Masseilles, Massugas, Mauriac, Mazères, Mazion, Mérignac, Mérignas, Mesterrieux, Mombrier, Mongauzy, Monprimblanc, Monségur, Montagne, Montagoudin, Montignac, Montussan, Morizès, Mouillac, Mouliets-et-Villemartin, Moulon, Mourens, Naujac-sur-Mer, Naujan-et-Postiac, Néac, Nérigean, Neuffons, Le Nizan, Noaillac, Noaillan, Omet, Ordonnac, Paillet, Parempuyre, Pauillac, Les Peintures, Pellegrue, Périssac, Pessac, Pessac-sur-Dordogne, Petit-Palais-et-Cornemps, Peujard, Le Pian-Médoc, Le Pian-sur-Garonne, Pineuilh, Plassac, Pleine-Selve, Podensac, Pomerol, Pompéjac, Pompignac, Pondaurat, Porchères, Porte-de-Benauge, Portets, Le Pout, Préchac, Preignac, Prignac-et-Marcamps, Pugnac, Puisseguin, Pujols, Pujols-sur-Ciron, Le Puy, Puybarban, Puynormand, Queyrac, Quinsac, Rauzan, Reignac, La Réole, Rimons, Riocaud, Rions, La Rivière, Roaillan, Romagne, Roquebrune, La Roquille, Ruch, Sablons, Sadirac, Saillans, Saint-Aignan, Saint-André-de-Cubzac, Saint-André-du-Bois, Saint-André-et-Appelles, Saint-Androny, Saint-Antoine-du-Queyret, Saint-Antoine-sur-l’Isle, Saint-Aubin-de-Blaye, Saint-Aubin-de-Branne, Saint-Aubin-de-Médoc, Saint-Avit-de-Soulège, Saint-Avit-Saint-Nazaire, Saint-Brice, Saint-Caprais-de-Bordeaux, Saint-Christoly-de-Blaye, Saint-Christoly-Médoc, Saint-Christophe-de-Double, Saint-Christophe-des-Bardes, Saint-Cibard, Saint-Ciers-d’Abzac, Saint-Ciers-de-Canesse, Saint-Ciers-sur-Gironde, Saint-Côme, Saint-Denis-de-Pile, Saint-Emilion, Saint-Estèphe, Saint-Etienne-de-Lisse, Saint-Exupéry, Saint-Félix-de-Foncaude, Saint-Ferme, Saint-Genès-de-Blaye, Saint-Genès-de-Castillon, Saint-Genès-de-Fronsac, Saint-Genès-de-Lombaud, Saint-Genis-du-Bois, Saint-Germain-de-Grave, Saint-Germain-de-la-Rivière, Saint-Germain-d’Esteuil, Saint-Germain-du-Puch, Saint-Gervais, Saint-Girons-d’Aiguevives, Saint-Hilaire-de-la-Noaille, Saint-Hilaire-du-Bois, Saint-Hippolyte, Saint-Jean-de-Blaignac, Saint-Jean-d’Illac, Saint-Julien-Beychevelle, Saint-Laurent-d’Arce, Saint-Laurent-des-Combes, Saint-Laurent-du-Bois, Saint-Laurent-du-Plan, Saint-Laurent-Médoc, Saint-Léon, Saint-Loubert, Saint-Loubès, Saint-Louis-de-Montferrand, Saint-Macaire, Saint-Magne-de-Castillon, Saint-Maixant, Saint-Mariens, Saint-Martial, Saint-Martin-de-Laye, Saint-Martin-de-Lerm, Saint-Martin-de-Sescas, Saint-Martin-du-Bois, Saint-Martin-du-Puy, Saint-Martin-Lacaussade, Saint-Médard-de-Guizières, Saint-Médard-d’Eyrans, Saint-Médard-en-Jalles, Saint-Michel-de-Fronsac, Saint-Michel-de-Lapujade, Saint-Michel-de-Rieufret, Saint-Morillon, Saint-Palais, Saint-Pardon-de-Conques, Saint-Paul, Saint-Pey-d’Armens, Saint-Pey-de-Castets, Saint-Philippe-d’Aiguille, Saint-Philippe-du-Seignal, Saint-Pierre-d’Aurillac, Saint-Pierre-de-Bat, Saint-Pierre-de-Mons, Saint-Quentin-de-Baron, Saint-Quentin-de-Caplong, Saint-Romain-la-Virvée, Saint-Sauveur, Saint-Sauveur-de-Puynormand, Saint-Savin, Saint-Selve, Saint-Seurin-de-Bourg, Saint-Seurin-de-Cadourne, Saint-Seurin-de-Cursac, Saint-Seurin-sur-l’Isle, Saint-Sève, Saint-Sulpice-de-Faleyrens, Saint-Sulpice-de-Guilleragues, Saint-Sulpice-de-Pommiers, Saint-Sulpice-et-Cameyrac, Sainte-Terre, Saint-Trojan, Saint-Vincent-de-Paul, Saint-Vincent-de-Pertignas, Saint-Vivien-de-Blaye, Saint-Vivien-de-Médoc, Saint-Vivien-de-Monségur, Saint-Yzan-de-Soudiac, Saint-Yzans-de-Médoc, Sainte-Colombe, Sainte-Croix-du-Mont, Sainte-Eulalie, Sainte-Florence, Sainte-Foy-la-Grande, Sainte-Foy-la-Longue, Sainte-Gemme, Sainte-Hélène, Sainte-Radegonde, Salaunes, Salleboeuf, Les Salles-de-Castillon, Samonac, Saucats, Saugon, Sauternes, Sauveterre-de-Guyenne, Sauviac, Savignac, Savignac-de-l’Isle, Semens, Sendets, Sigalens, Sillas, Soulac-sur-Mer, Soulignac, Soussac, Soussans, Tabanac, Le Taillan-Médoc, Taillecavat, Talais, Talence, Targon, Tarnès, Tauriac, Tayac, Teuillac, Tizac-de-Curton, Tizac-de-Lapouyade, Toulenne, Le Tourne, Tresses, Uzeste, Val-de-Livenne, Val-de-Virvée, Valeyrac, Vayres, Vendays-Montalivet, Vensac, Vérac, Verdelais, Le Verdon-sur-Mer, Vertheuil, Vignonet, Villandraut, Villegouge, Villenave-de-Rions, Villenave-d’Ornon, Villeneuve, Virelade, Virsac og Yvrac.

Mærkning

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Mærkningen kan angive den større geografiske enhed »Bordeaux-Médoc«, »Vin de Bordeaux-Médoc« eller »Grand Vin de Bordeaux-Médoc«. Bogstavernes størrelse må hverken i højden eller bredden være større end to tredjedele af skriftstørrelsen, der angiver navnet på den kontrollerede oprindelsesbetegnelse.

Link til varespecifikationen

https://info.agriculture.gouv.fr/gedei/site/bo-agri/document_administratif-265561ce-edde-4d79-90d2-45fd71b430a1

(1) EFT L 9 af 11.1.2019, s. 2.